ผมอยากทราบว่าอาการกระเพาะทะลุจำเป็นต้องผ่าตัดไหมครับเเละขอความรู้เรื่องอาหารการดูเเลรักษาหน่อยครับขอบครับ
สวัสดีครับ สำหรับอาการกระเพาะอาหารทะลุ(Gastric perforation) สาเหตุส่วนใหญ่เกิดจากแผลในกระเพาะอาหาร(Peptic ulcer perforation) นอกจากนี้อาจเกิดจากสาเหตุอื่นๆเช่น แผลมะเร็ง(Gastric cancer) สารเคมี(Corrosive Ingestion) ภาวะกระเพาะอาหารทะลุจะมีการรั่วของน้ำย่อย เศษอาหารไปในช่องท้องหากไม่ได้รับการรักษาจะเกิดภาวะเยื่อบุช่องท้องอักเสบ(Peritonitis) ภาวะติดเชื้ออย่างรุนแรง(Sepsis) เกิดภาวะแทรกซ้อนรุนแรงถึงชีวิต การรักษาคือการผ่าตัด เพื่อทำการเย็บปิดรอยรั่ว และรักษารอยโรคในกระเพาะอาหาร หลังการผ่าตัดจะต้องทำการพักฟื้นในโรงพยาบาล หลังจากออกจากโรงพยาบาลจะมีการตรวจติดตามภาวะแทรกซ้อน โดยทั่วไปหากกระเพาะอาหารทะลุจากโรคแผลในกระเพาะอาหาร จะแนะนำให้ทานยาลดกรด หลีกเลี่ยงยาแก้ปวดกลุ่ม NSAIDs การรับประทานอาหารให้ตรงตามเวลาครับ